आरोप : पिता के पेंशन संबंधी कार्य करने के रुपए लिए
नगर की मायाबाई पिता किसन लहास ने पिता की शासकीय पेंशन दिलाने और काम करवाने के मामले में नगर की सुनीता वाजपेयी पर रुपए लेने का आरोप लगाया है। मायाबाई ने इसकी शिकायत नेपा थाने सहित एसपी और कलेक्टर कार्यालय को भी की है।
महिला के अनुसार उसने अपने पिता की पेंशन शुरु कराने अौर दिलाने के काम के लिए सुनीता वाजपेयी को करीब 40 से 50 हजार रुपए दिए हैं लेकिन फिर भी पेंशन का काम नहीं हुआ। इधर सुनीता वाजपेयी का कहना है कि उन पर लगाए गए सारे आरोप निराधार हैं। काम के लिए थोड़े बहुत रुपए दिए जिससे दस्तावेज बना दिए हैं। इसके अलावा किसी रुपए का लेनदेन नहीं हुआ। थाना प्रभारी प्रकाश गाड़रिया ने बताया आवेदन आया था लेकिन रुपए लेनदेन के दोनों की पक्ष साक्ष नहीं बता पा रहे है।
हड़ताल के अगले दिन बैंकों में लगी भीड़
नेपानगर | मंगलवार को बैंक कर्मियों की हड़ताल के अगले दिन बुधवार को बैंकों में भीड़ लगी। वित्तीय वर्ष का आखरी माह होने से भी लेनदेन बढ़ा है। बैंक का सर्वर धीमा होने से उपभोक्ताओं को परेशानी हुई। वृद्धावस्था, दिव्यांग, विधवा और अन्य प्रकार के पेंशनर भी बैंक में राशि आई अथवा नहीं पता करने के लिए कतार में खड़े हो गए। सुबह से ही बैंक ऑफ इंडिया, भारतीय स्टेट बैंक में उपभोक्ताओं की भीड़ रही। शाम तक बैंक कर्मचारियों ने रुके हुए ट्रांजेक्शन पूर्ण कर उपभोक्ताओं के लेनदेन पूरे किए। गर्मी के कारण सुबह ही उपभोक्ता अपने काम निपटा रहे हैं। दोपहर बाद भीड़ में थोड़ा कमी रही।
hin_Deva hin_Deva hin_Deva hin_Deva hin_Deva